Jose Ramon Sandoval a fost numit marţi în funcţia de antrenor al echipei spaniole de fotbal Granada, în locul uruguayanului Alexander Medina, a anunţat clubul din Primera Division, citat de agenţia EFE, potrivit Agerpres.
În vârstă de 55 de ani, Sandoval a antrenat până în mai 2023 formaţia Fuenlabrada, iar acum se pregăteşte să înceapă al doilea său mandat la Granada, pe care a mai condus-o din mai 2015 până în februarie 2016.
Granada, ocupanta locului 19 (penultimul) în campionatul spaniol, l-a demis marţi pe Alexander Medina, care preluase echipa andaluză pe 27 noiembrie, când l-a înlocuit pe Paco Lopez.
Jose Ramon Sandoval şi va face debutul pe banca echipei Granada vineri, la meciul cu Cadiz, din etapa a 30-a a sezonului.